
Schwannius  et  post  illum  Blondlotius  viri  doctissimi  post- 
quam ostenderant,  canibus  ligato  ductu  choledocho  vesiculae  felleae 
fistulam  applicari  posse,  quin  vel  propter  corporis  violationem  vel  fellis 
privationem  morerentur,  reliquum  erat,  ut  definiretur,  quanta  esset 
bilis  copia  per  unum  diem  uno  a cane  secreta,  et  quodnam  partium 
solidarum  et  imprimis  materiarum  bilis  essentialium  pondus  in  illa 
contineretur.  Deinde  accuratius,  quam  illi  fecerant,  inquirendum  erat, 
quairmam  in  hanc  secretionem  vim  exerceret  nutrimenti  indoles,  et* 
quomodo  digestio  detracto  illo  ad  chymum  additamento  mutaretur. 
Denique  explicandum  erat,  unde  factum  esset,  ut  alia  animalia  semper 
macie  confecta  periissent,  alia  valetudinem  illibatam  conservassent. 

Quae  quaestiones  quum  in  physiologia  certe  haud  levissimae  sint, 
aliquot  abhinc  annis  praeterlapsis,  antequam  Dorpatii  *)  hanc  in  rem  inqui- 
situm erat,  necessarium  duxi,  ut  hanc  fistulae  felleae  operationem  in 
canibus  repeterem.  Paucissimi  vero  inter  eos,  quibus  ad  rem  examinan- 
dam usus  sum,  vulnera  facta  diutius  quam  nonnullos  dies  sustinuerunt. 
In  uno  solummodo  feliciter  mihi  evenit,  ut  per  quinque  mensium 
tempus  non  exiguam  observationum  seriem  instituere  possem,  ac  quidem 
ita,  ut  bilem  effluentem  totam  assequerer.  Qua  de  re  paucis  hic  agam. 
Quoniam  vero  paginarum  limites  mihi  concessarum  tam  arcti  sunt,  ut 
quae  inveni  omnia  describere  non  possim,  missis  iis,  quae  in  faecibus 
canis  et  repetita  accuratiori  fellis  diversis  temporibus  collecti  analysi 


Cf.  Friderici  Stackmann  quaestiones  dc  bilis  copia  accuratius  definienda.  Diss.  inang.  Dor- 
pati  Livon,  DMCCCXLIX. 

a me  observata  sunt,  hic  solummodo  indicare  mihi  visum  est,  quaenam 
fuerit  tum  fellis  copia,  tum  solidarum  partium  in  ea  contentarum  quan- 
titas, prout  per  vitam  canis  variis  cibis  nutriti  utraque  aut  diminue- 
retur aut  augeretur.  Neque  etiam  hoc  mihi  sumo,  ut  quascunque  uno 
quoque  die  liberationes  susceperim,  enumerem,  sed  majora  temporis 
spatia,  per  quae  bestiae  cibus  idem  fuit,  quod  ad  hanc  attinet  quae- 
stionem complectar. 

Exploranti  vero,  quid  nutrimenti  et  copia  et  indoles  hanc  in  secre- 
tionem faciat,  quemadmodum,  quicunque  fellis  fistulas  effecerunt,  bene 
callent,  ea  maxime  difficultas  obstat,  quod  canes  experimento  subjecti 
incertissimo  tum  majore  tum  minore  ciborum  appetitu  utuntur,  \mo 
alterove  cibo  aut  libenter  fruentes  aut  ab  eo  abstinentes,  neque  ad 
voluntatem  nostram,  sed  ad  suam  libidinem  in  sumenda  nutrimenti 
copia  agentes;  id  quod  ex  eorum  ad  quae  referenda  jam  transeo  ex- 
perimentorum descriptione  dilucide  apparebit. 

Canis  ista  (nam  fuit  feminei  sexus),  in  qua  observanda  ea  didici,  quae 
hic  enarraturus  sum,  duodecimo  mensis  Augusti  die,  anni  p.  Ch.  n. 
MDCccxLVii  adjutore  mihi  assistente  Dr.  Alexandro  Plafnero,  viro  doctis- 
simo, (qui  inquisitionis  mecum  suscipiendae  ab  initio  consilium  habuit, 
a quo  persequendo  aliis  rebus  postea  impeditus  est)  experimentum  subiit. 
Mediae  fuit  aetatis,  mediae  magnitudinis,  quae  ante  hos  tres  menses 
partum  ediderat,  propter  mitem  naturae  indolem  et  facilem  obsequendi 
consuetudinem  ad  experimenta  facienda  aptissima.  Cujus  pondus  ejus 
diei,  quo  ad  experimentum  adhibita  est,  tempore  matutino  ante  pastum 
erat  10,1  kilogrammatum , altitudo  ab  unguibus  usque  ad  scapulas  15 
pollicum,  longitudo  55  pollicum. 

Tegumenta  abdominis  in  linea  alba  sub  osse  pectorali  per  trium 
quatuorve  pollicum  longitudinem  incisa  sunt,  ductus  choledochus  dupli- 
citer ligatus  et  inter  utramque  ligaturam  dissectus,  deinde  vesicula  fellea 
protracta,  multis  ad  vulneris  marginem  suturis  affixa  et  cultro  aperta. 
Quae  quum  fierent,  necessarium  fuit,  ut  jecur  a loco  suo  moveretur; 
quod  quidem  sensim,  canali  exorto,  qui  externam  fistulae  aperturam 
cum  jecinoris  ductibus  excretoriis  conjunxit,  priorum  in  situm  rediit. 

Cujus  pondus  quum  eo  majus  sit,  quo  majus  animal  est,  ita  ut  magnis 
in  canibus  suturae  facillime  rumpantur,  experimenta  feliciori  successu 
in  parvis  quam  in  magnis  canibus  gaudere  satis  expertus  sum.  — 
Bestia  igitur  violatione  bene  sustenta  febre  exigua  laboravit,  primum 
per  tempus  cibo  modico  et  quidem  per  primos  dies  lacte  et  pane 
nutrita  est.  Cutis  vulnerata,  quum  bilis  destillatione  semper  irrigaretur, 
parum  ad  medelam  propensa,  solummodo  lapide  infernali  saepissime 
adhibito  sanari  potuit.  Fellis  effluentia  per  duas  primas  hebdomades 
aliquantum  impedita  fuit,  ita  ut  compluribus  fistulae  dilatationibus  opus 
esset.  Jam  vero  apparatus  fuit  instituendus,  qui  fel  totum  excipere  pos- 
set. Duos  tales  inveni , atque  unum  post  alterum  cani  applicui.  Quorum 
prior  in  lorica  constitit  ei  lamina  ferrea  facta,  in  qua  capsula  fuit  oper^ 
culo  clausa  et  infra  fistulae  aperturam  ventri  accuratissime  apposita, 
humidis  impleta  spongiis,  quae  bis  unoquoque  die  commutatae  sunt, 
aquae,  quam  continebant,  copia  diligenti  semper  inquisitione  trutinata. 
In  altero  apparatu  bilis  spongiis  non  adhibitis  integra  excepta  est  et 
per  infundibulum  fistulae  appositum  in  vasculum  quoddam  deducta, 
unde  etiam  cane  saliente  aut  humi  decumbente  vix  ulla  quidem  ^utta 
effluere  potuit. 

Quibus  de  causis  usque  ad  initium  experimentorum  undeviginti 
dies  praeterierunt,  per  quod  tempus  canis  bene  nutrita  est,  ita  ut  sub 
finem  illorum  dierum  fere  ejusdem  esset  ponderis  atque  ante  factum 
vulnus,  i.  e.  9,9S  kilogrm..  Quae  supra  de  irregularitate  appetitus  dixi, 
jam  illo  tempore  observavi;  et  stercus  deprehendi  non  esse  siccius  quam 
antea,  sed  pulti  simile  et  frequentius  ejectum. 

Ex  primo  die  mensis  Septembris,  postquam  omnia  ad  faciendum 
experimentorum  initium  parata  erant,  quotidie  bilis  in  apparatu  excepta 
est.  Primis  vero  sex  diebus,  quum  spongiae  nondum  hiimectatae,  sed 
exsiccatae,  ab  omni  aqua  liberatae  applicarentur,  ita  ut  non  tam  bene 
quam  postea  bilem  imbiberent,  paululum  fellis  quotidie  perditum  est. 
Nec  tamen  parva  fuit  copia,  quae  per  spatium  vinginti  quatuor  horarum 
in  spongiis  retenta  inveniebatur.  Explevit  enim  119,3  usque  ad  1G7,3  gram- 
mata, in  pondere,  quod  vocant  medio,  131,3  grm..  Bilis  13  gradus  R. 

calidae  pondus  specificum,  quod  die  mensis  Septembris  quarto  primum 
definivi,  fuit  i0iS,4;  contentas  inveni  in  illa  5,76  p.  C.  partes  solidas, 
ita  ut  earum  6,29  grm.  in  167,5  grm.  bilis  recentis  infuerint. 

A die  quinto  ejusdem  mensis  secundum  triplicem,  quam  modo 
indicavi,  rationem  quotidie  fel  bis  per  diem  hora  matutina,  anteqiiam 
canis  primum  pastum  accepit,  et  eadem  hora  vespertipa,  postquam  ulti- 
mum sumserat,  apparatu  exceptum  trutina  est  examinatum,  ac  quidem 
quoad  pondus  absolutum  et  specificum  statim,  quoad  solidas  vero  par- 
tes , postquam  ad  perfectam  siccitatem  erat  redacta.  Ita  perrexi  per  totos 
fere  quinque  menses,  exceptis  illis  diebus,  quibus  aut  propter  impedi- 
menta in  fistula  exorta,  quae  cultri  opem  interdum  postulabant,  aut 
propter  cutis  inflammationem  et  ulcerationem,  cataphractae  vel  lororum 
super  dorsum  sitorum  pressu  effectam,  experimenta  interrumpi  necesse 
erat. 

Quae  in  diario  notavi  nunc  ita  contracta  referam,  ut  ex  pluribus 
diebus,  per  quos  animal  pabulo  ejusdem  naturae  atque  copiae  vescebatur, 
non  singulos  numeros  ad  calculum  vocatos,  sed  solummodo  medios  qui 
vocantur  numeros  a)  ponderis  totius  per  viginti  quatuor  horas  secretae 
bilis,  b)  ejus  ponderis  specifici  et  c)  copiae  partium  solidarum  totius  me- 
diae copiae  bilis  et  d)  ejusdem,  quam  priori  loco  nominavi,  copiae  in 
centenis,  simulque  maximos  minimosque  numeros,  quos  inveni,  hic 
perscribam 5 medios  vero  dico  eos,  quos  numeris  singulis  unam  in 
summam  collectis  dierumque  numero  divisis  assecutus  sum.  Quod 
vero  ad  singulos  dies  attinet,  quibus  aut  pastus  commutatus  est, 
aut  bilis  copia  a solita  magis  abhorruit,  ibi  etiam  singulos  addam 
numeros. 

I.  A die  V.  usque  ad  diem  XIV  mensis  Septembris  canis  equinae 
carnis,  ipsi  ita  oblatae,  ut,  quantum  vellet,  vorare  posset,  1,17  — 2,55 
kilogrm.  circiter  edit.  Medium  ejus  pondus  9,08  kilogrm.  Licet  per  tres 
dies  observationes  intermittere  coactus  fuerim , tamen  quum  fellis  postea 
secreti  neque  copia  neque  qualitas  a priori  differret,  non  haesi,  quin 
totius  interrupti  temporis  numeros  unam  in  summam  colligerem. 

Copia  bilis  secandum  medium  pondus 
per  diem  secretae  106^2.^  (92,44  — 117,6)  grm. 
..  noctem  . . . 74,7S  (S8,96  — 96,92)  .» 

totius  . . . 181,00(166,0  • — 194,2)  grm. 
Pondus  specificum  bilis 

per  diem  secretae  1014,0S  (1013,1  — 1014,0S) 

» noctem  . • 1016,03  (1013,3  — 1017,0) 


Partes  solidae  in  ea 
3,744  grm. 


2,998 


6,742  grm. 

Residuum  centenarum  partium 
3,523  (3,33  — 3,62) 
4,003  (3,68  — 4,28) 


medium  1013,21 


medium  3,723 


II.  A XIV  — XVII  d.  m.  Sept.  dimidia  pars  pabuli  et  quidem  tam 
copiosi,  ut  quantum  canis  concupisceret  posset  consumere,  constitit 
e pane,  dimidia  ex  tuberibus  solani.  Medium  canis  pondus  9,34  kilogrm.. 


Copia  bilis  media 

per  diem  secretae  93,63  (74,49  — 109,8)  grm. 
» noctem  . . . 78,13  (38,83  — 93,21)  .. 

totius  171,8  (133,4  — 203,9)  grm. 
Pondus  specificum  bilis 

per  diem  secretae  1014,4  (1014,3  — 1014,3) 

» noctem  . . . 1016,06  (1013,5  — 1017,1) 


Partes  solidae  in  ea 
3,202  grm. 


3,030 


6,232  grm. 

Residuum  centenarum  partium 
3,420  (3,28  — 3,34) 
5,905  (5,67  — 4,29) 


medium  1013,16 


medium  3,636 


III.  Die  XVII  et XVIII  mensis  ejusdem  nil  nisi  panem  et  quidem  0,78 
kilogrm.  per  diem  accepit.  Aquae  parum  bibit,  id  quod  ad  efficiendum 
exiguum  illud  pondus  fellis  specificum  fortasse  nonnullius  fuit  momenti. 
Medium  canis  pondus  8,89  kilogrm.. 

Copia  bilis  media  Partes  solidae  Pondus  specificum  Residuum  p.  C. 

per  diem  secretae  60,93  in  ea  medium 

» noctem  . . . 47,65 

totius  108,6  4,490  grm.  1016,93  4,133 

IV.  A XIX  — XXVI  d.  ejusdem  m.  iterum  caro  pro  pabulo  data 
est,  primis  quatuor  diebus  1,4  et  ultimis  Iribus  2,33  kilogrm.. 

Primo  hujus  spatii  die  usque  ad  vesperam  bilis  nondum  adaucta, 
exiguo  pondere  specifico  (1012,9)  insignis.  Sequentibus  vero  diebus 

hoc  pondus  simulque  copiam  bilis  increvisse  animadverti.  Spectanti 
mihi  totam  exsiccatae  bilis  per  primas  viginti  quatiior  horas  copiam, 
pabuli  mutationem  nondum  quidquam  effecisse  apparuit. 

Misso  hoc  primo  die  numeri  medii  pro  ceteris  sex  diebus  hi  sunt: 

Copia  bilis  Partes  solidae  Pondus  sp.  Residuum 

per  diem  secretae  92,88  (81,76 — 121,4l>)grm.  in  ea  medium  in  centenis 
» noctem  ....  98,07  (76,71  — 120,70)  » 

totius  190,95(164,3  — 224,60)  grm.  6,614  grm.  1014,55  3,495 


Et  quidem  pro  altera  parte  horum  sex  dierum,  per  quam  canis 
minore  carnis  copia  fmebatur,  hi : 

Copia  bilis  Partes  solidae  Pondus  spec.  Residuum  in  cent. 

per  diem  secretae  86,17  grm.  2,998  grm.  1015,0  3,466 

» noctem  . . . 87,23  »>  3,170  » 1015,4  3,646 

totius  173,4  grm.  6,168  grm.  medium  1015,2  medium  3,556 

In  altera  autem  parte  numeri  adaucti  sunt  hac  ratione: 

Copia  bilis  Partes  solidae  Pondus  spec.  Residuum  in  cent. 

per  diem  secretae  99,6  grm.  3,60  grm.  1014,1  5,688 

n noctem  . . 108,9  grm.  5,46  * 1013,7  3,182 

totius  208,5  grm.  7,06  grm.  medium  1015,9  medium  3,434 

V.  Die  XXVI  m.  Sept.  pabulum  mixtum,  carnem  et  panem  accepit. 
Quamquam  iterum,  quantum  appetebat,  vesci  potuit,  tamen  non  multo 
plus  quam  2 kilogrm.  edit.  Propter  cutis  dorsualis  inflammationem 
paululum  febricitavit. 

Copia  bilis  Partes  solidae  Pondus  sp.  Residuum 

totius  in  ea  medium  in  centenis 

64,92  grm.  2,464  grm.  1014,9  3,79 


VI.  Die  XXVII  ejusdem  m.  panis  et  tubera  solani  canis  ad  libitum 
data  sunt. 


Copia  bilis 
totius 

74,62  grm. 


Partes  solidae 
in  ea 

2,261  grm. 


Pondus  sp. 
medium 
1015,2 


Residuum 
in  centenis 
5,05 

Quum  fistula  examinaretur,  obstaculum  specillo  occurrit.  Altero 
igitur  die  eam  ope  ferreorum  specillorum  dilatavi  et  postquam  spongia 
pressa,  quam  deinde  in  eam  introduxeram,  nil  effeceram,  idtimo  hujus 
mensis  die  per  incisionem  angustias  sustuli. 

Ab  initio  sequentis  mensis  alter  apparatus,  in  quo  absque  spongiis 
bilis  colligebatur,  applicatus  est. 

VII.  Die  III  m.  Octobris  caro  ad  libitum  canis.  Bilis,  recens  in 
apparatu  excepta,  perfecte  perlucida,  omni  sedimento  carens,  chartae 
caeruleae  lacca  musica  tinctae  colorem  non  commutans,  nullum  odo- 
rem spargens. 

Copia  hilis  Partes  solidae  Pondus  sp.  Residuum 

totius  in  ea  medium  in  centenis 

216,15  grm.  6,891  grm.  1014,2  5,26 

Interea  cutis  ulceratio  tantopere  increverat,  ut  nunc  per  nonnullas 
hebdomades  loricam  a cane  removeri  oporteret,  nec  prius  quam  die 
XXII  ejusdem  mensis  cutem  perfecte  sanatam  inveni.  Carnem  canis  hoc 
die  pro  pabulo  mixto  largoque,  quo  per  tres  fere  hebdomades  nutrita  erat, 
ipsi  oblatam,  non  quidem  recenlissimam,  nec  tamen  putredine  corrup- 
tam fere  prorsus  repudiavit  nec  nisi  parum  edit.  Perpaucam  deinde 
bilem,  noctu  non  multo  plus  quam  septem  grm.  secrevit. 

VIII.  Altero  die  XXIII  m.  Octobr.  minorem  adhuc  carnis  quanti- 
tatem sumsit  aegrotaque  apparuit.  Meridie  ejusdem  diei  canali  iterum 
dilatato,  fellis,  quamquam  dum  specillum  ante  dilatationem  introduce- 
batur, largius  proruperat,  tamen  neque  vespere  neque  noctu  major 
copia  effinxit.  Saepissime  vero  animal  hoc  die  urinam  mittere  animad- 
versum est.  Quoniam  copia  bilis  per  spatium  36  horarum  secreta 
minor  erat,  quam  unquam  in  hac  cane  observata  fuerat,  hic  enarrabo, 
(p^^ias  bilis  qualitates  trutina  die  modo  indicato  ostenderit. 

Copia  hilis  Partes  solidae  Pondus  sp.  Residuum 

totius  in  ea  medium  in  centenis 

29,64  grm.  0,892  grm.  1012,8  5,01 

IX.  A die  XXIV  — XXX  m.  Oct.  panis  et  tuberum  aequis  portio- 
nibus largiter  pasta  est.  Primis  diebus  2,35  kilogr.  circiter  quotidie 
devoravit,  quarto  vero  nonnisi  1,66  et  quinto  vix  1,S  kilogrm..  Per  quos 
dies  sicut  postea,  dum  idem  pabulum  datum,  mirum  in  cane  siccorum 
ossium  quae  in  corte  inveniebat,  desiderium  animadvertimus. 


Copia  bilis 

per  diem  secretae  82,88  (S2,44  — 1IS,8S)  grm. 
» noctem  ....  63,92  (56,94  — 100,6)  » 

totius  146,8  (89,46  — 210,6)  grm. 


Partes  solidae  in  ea 
2,043  grm. 

1,9.^6  .. 

5,999  grm. 


Pondus  specificum  bilis  Residuum  in  centenis 

per  diem  secretae  1011,27  (1010,38  — 1015,12)  2,448  (2,20  — 2,978) 

« noctem  . . . 1015,26  (1011,56  — 1015,5)  5,068(2,50  — 5,60) 

medium  1011,8  medium  2,72  3 

Hisce  diebus  in  haec  praeterea  inquisivi; 

1)  Num  bilis  per  diem  et  per  noctem  secreta  eandem  servarit  ratio- 
nem, sive  mane  solummodo  et  vespere  sive  meridie  quoque  cane  cibata. 
Experimentum  demonstravit  illic  bilis  per  diem  profluentis  copiam 
bilem  noctu  excretam  magis  superare  quam  hic.  Postea  ejusdem  ex- 
perimenti idem  effectus. 

2)  Num  summa  partium  solidarum  in  bile  contentarum  possit  im- 
mutari a)  magna  pabulo  addita  aquae  copia  vel  b)  quantum  fieri  potuit 
aqua  cani  detracta.  Experimentum  docuit,  fellis  copiam  hic  tertia  parte 
diminutam,  solidarum  veto  partium  summam  in  centenis  esse  ad- 
auctam; quae  altera  differentia,  licet  jam  per  diem  aqua  canis  caruisset, 
non  ante  noctem  manifestata  est.  Numeri  in  utroque  experimento  hi 
erant : 

Residuum  bilis  in  ceutenis 

a.  b. 

per  diem  secretae  2,28  2,45 

» noctem  ....  2,27  5,60 

3,525 


medium  2,525 

X.  A die  XXX.  m.  Octobris  usque  ad  diem  VI  mensis  Novembris 
idem  ac  sub  Nr.  IX  pabulum,  diminuta  vero  copia,  in  toto  per  diem 
0,93  kilogrm..  Primo  hujus  temporis  die  canis  pondus  habuit  9,97  kilo- 
grm.,  ultimo  9,4.  Quum  in  ventre  propter  cibum  exiguum  valde  con- 
tracto apparatus  non  tam  arcte  quam  antea  haereret,  fellis  aliquam 
jacturam  fieri  potuisse,  haud  negaverim.  Hoc  tempore  canis  permultos 
pilos  dimittebat  et  magna  siti  laborabat.  In  universum  magnum  aderat 
ciborum  desiderium,  secundo  autem  et  tertio  die  m.  Novembris  mane 
pabuli  repudiatio.  Sequente  nocte,  quae  ederat,  evomuit.  Bilis  per  illam 
excreta  ponderis  86,04  grm..  — Praeterea  notandum  est,  die  XXX  m. 
Octobris  me  circulum  cartilaginosum  ex  fistulae  ambitu  excidisse. 


Copia,  bilis 

per  diem  secretae  69,77  (54,50  — 85,00)  grm. 
» noctem  ....  55,45  (20,06  — 86,04)  » 

totius  125,20  (90,89  — 145,0)  grm. 
Pondus  specidenm  bilis 

per  diem  secretae  1012,21  (1011,44  — 1012,7) 

. noctem  . . . 1013,23  (1012,5  — 1014,8) 

x:  medium  1012,64 


Partes  solidae  in  ea 

1,923 

1,696 

3,619 

Residuum  in  centenis. 

2,817  (2,52  — 3,05) 
3,075  (2,55  — 3,41) 

2,929 


XI.  A die  VI  — XV  m.  Novembris  pabitlo  natron  carbonicum  quo- 
tidie admixtum  est,  cani  ingratum  additamentum. 

a)  Die  VI  et  VII  ejusd.  m.  pabulum  ejusdem  copia  et  indolis  ac  antea, 
ad  quod  per  priorem  diem  2,5  grm.  et  per  alterum  5 grm.  natri  carbonici 
exsiccati  addita  sunt.  Bilis  perlucida  et  non  alkalina,  quoad  copiam 
primo  die  vix  a priore  differens,  prima  nocte  multum  diminuta,  quam- 
vis canalis  perfecte  pervius  esset.  Secundo  die  inveni  hosce  numeros: 

Copia  bilis  totius  Partes  solidae  in  ea  Partes  solidae  centenis 

y 38,95  grm.  0,892  grm.  1,916 

b)  Die  VIII  — XI.  ejusd.  m.  natri  quantitate  quotidiana  ad  1,25  grm. 
reducta  appetitus  pastus  , aliquanto  melior.  Bilis  ejusdem  adspectus, 
partibus  aquosis  privata  multos  salis  culinarii  crystallos  continuit. 

Copia  bilis 

per  diem  secretae  47,05  (44,61  — 58,09)  grm. 
» noctem  ....  6.5,50  (55,49  — 86,79)  » 

totius  112,55  (85,72  — 157,55)  grm. 


Partes  solidae  in  ea 
0,726  grm. 
1,271  n 

1,997  grm. 


Pondus  specificum  bilis  Residuum  in  centenis 

per  diem  secretae  1009,74  (1009,22  — 1010,07)  1,544  (1,407  — 1,658) 

. noctem  . . . 1011,56  (1010,50—  1012,20)  1,946  (4,714  —2,219) 

medium  1010,67  medium  4,777 

1 

c)  Die  XI  — XIV  ejusd.  m.  pabuli  et  natri  copia  quotidiana  dimidio 
major  quam  sub  Nr.  b.  Appetitus  tamen  adhuc  increvit.  Bilis  inter- 
dum viridis  aut  fusca. 


Copia  bilis 

per  diem  secretae  98,05  (88,22  — 105,75)  grm. 
I)  noctem  . . . 81,52  (75,50  — 92,44)  » 

totius  179,55  (17.5,6  — 181,5)  » 


Partes  solidae  in  ea 
2,119  grm. 
2,071  » 

4,190  grm. 


Pondus  specificum  bilis 
per  diem  secretae  1011,55  (101  1,28 
» noctem  . . . 1012,75  (1012,25 

medium  1012,0 


1011,4) 

1015,1) 


Residuum  in  centenis 
2,162  (2,117  — 2,249) 
2,547  (2,455  — 2,715) 


medium  2,556 


d)  Die  XIV  ejusd.  m.  eodem  victu  utens  canis,  fluore  ventris  vespere 
aeger,  pabulum  non  tetigit.  Hoc  die  pondus,  quod  prioribus  diebus  in 
medio  9,06  kilogrammatum  fuerat,  ad  8,68  kilogrm.  reductum. 

Copia  bilis  totius  Partes  solidae  in  ea  Pondus  sp.  medium  Residuum  in  centenis 
105,15  grm.  2,577  grm.  1011,6  2,266 


XII.  A die  XV  — XXIV  m.  Novembris  canis  idem  victus  ac  sub 
Nr.  XI c,  sed  absque  natri  additamento.  Saepius  per  hosce  novem  dies 
observatum  est,  canem  non  totum,  sed  solummodo  duo  pabuli  oblati 
trientia  edere,  nec  tamen  signa  aegritudinis  prae  se  ferre.  Pondus  me- 
dium primis  diebus  8,86  kilogrm.. 

Primo  hujus  temporis  die  bilis  copia  tantum  cepit  incrementum, 
ut  hic  dies  a ceteris  mihi  jure  separandus  esse  videatur.  Habemus  itaque 
duas  numerorum  series: 


Copia  bilis 

per  diem  secretae  155,15  grm. 
» noctem  . . . 74,65  b 

totius  207,80  grm. 


Partes  solidae  in  ea 
5,055  grm. 
1,761  > 

4,796  grm. 


Pondus  specificum  bilis 
per  noctem  secretae  1012,02 
i>  diem 1012,00 

medium  1012,0 

b) 

Copia  bilis 

per  diem  secretae  80,77  (57,15 
B noctem  ....  45,75  (22,05 

totius  126,50  (79,21 


Residuum  in  centenis 
2,280 
2,558 

2,519 

Partes  solidae  in  ea 
94,74)  grm.  1,744  grm. 

65,24)  » ' 1,145  » 

158,00)  grm.  2,887  grm. 


Pondus  specificum  bilis  Residuum  in  centenis 

per  diem  secretae  1011,16  (1010,0 — 1015,0)  2,16  (1,916  — 2,555) 

..  noctem  . . . 1015,00  (1012,5  — 1015,9)  2,50  (1,905  — 2,800) 

medium  1011,8  2,282 


XIII.  A die  XXIV  — XXVII  m.  Nov.  pabulum  non  mutatum , prae- 
terquam quod  intra  56  horas  1 grm.  mercurii  dulcis  ei  additum  est. 
Animal  primo  die  dimidium  totius  pastus,  secundo  meridianum  pabu- 
lum non  appetiit,  tertio  vero  nihil  reliquit.  Pellis  copia  primo  die 
diminuta,  duobus  sequentibus  valde  adaucta.  Prima  nocte,  postquam 
canis  per  diem  0,75  grm.  mercurii  acceperat,  copia  secreta,  quae  56,8  grm. 
explebat,  magno  pondere  specifico  (1015,7)  conspicua. 

Numeri  medii,  quos  ex  duobus  ultimis  diebus  assecutus  sum, 
sunt : 

Copia  bilis 

per  diem  secretae  125,20  grm. 
» noctem  . . . 89,35  » 

totius  212,55  grm. 

Pondus  spccibcum  bilis 
per  diem  secretae  1010,7.5 
» noctem  . . . 1012,59 

medium  1011,54 


Partes  solidae  in  eai!".^ 
2,470  grm.  ' ; oiu 
1,918  » : I 

4,388  grm. 

Residuum  in  centenis 
2,008 
2,155 

2,048 


XIV.  Diebus  XXVII  et  XXVIII  m.  Nov.  canis,  postquam  per  plures 
hebdomades  carne  camerat,  quotidie  carnis  1,17  kilogrm.  simulque 
panis  0,9  kilogrm.  accepit. 


Copia  bilis 

per  diem  secretae  69,55  grm. 
» noctem  . . . 92,45  » 


Partes  solidae  in  ea  Pondus  spec. 
1,564  grm.  1011,58 

2,258  ..  1015,09 


Residuum  in  ccnt. 
1,995 
2,467 


totius  161,80  grm.  3,602  grm,  medium  1012,55 


2,265 


XV.  A die  XXIX.  m.  Novembris  usque  ad  diem  XII  m.  Decembris 
ei  quotidie  carnis  1,87  kilogrm.  exhibita  sunt. 

a)  Primis  sex  diebus  totam  carnem  devoravit. 

Copia  bilis  Partes  solidae  in  ea 

per  diem  secretae  110,97  (88,84  — 151,55)  grm.  5,174  grm. 

noctem  ...  95,98  (80,02  — 110,15)  » 3,128  .. 

totius  206,95  (168,85  — 229,3)  grm.  6,302  gmi. 


Pondus  specificum  bilis 

per  diem  secretae  1015,52  (1012,2  — 1013,7) 
..  noctem  . . . 1014,84  (1014,2  — 1015,6) 

medium  1014,03 


Residuum  in  centenis 
2,860  (2,595  — 2,972) 
5,256  (2,938  — 5,600) 

3,045 


Die  III  m.  Decembris  tempore  postmeridiano  ei  nonnullae  unciae 
sanguinis  e vena  jugulari  detractae  sunt,  cujus  jacturam  nec  indolis  nec 
copiae  bilis  commutatio  secuta  est. 

De  discrimine,  quod  inter  sanguinem  nunc  detractum  et  eum,  qui 
priore  tempore,  dum  integra  adhuc  canis  valetudo  erat,  fusius  hic  non 
agam,  neque  quidquam  addo  nisi  illum  aqua  et  fibrina  ditiorem,  rubris 
corpusculis  et  albumine  pauperiorem  fuisse. 

Obiter  hic  quoque  notem,  me  calorem  canis  in  intestino  recto  et 
Yagina  ope  thermometri  definitum  hoc  tempore  paululo  minorem  quam 
ante  fellis  quotidianum  profluvium  observasse. 

b)  Die  V et  VI  ejusd.  m.  canis  valde  modica  in  sumendo  pastu. 
Fistulae  apertura  iterum  solito  angustior  inventa  et  deinde  dilatata  est. 


Copia  bilis 

per  diem  secretae  66,29  grm. 

» noctem  . . . 56,96  •> 

totius  125,25  » 

Pondus  specificum  bilis 
per  diem  secretae  1013,21 
» noctem  . . , 1016,25 

medium  1014,05 


Partes  solidae  in  ea 
2,165  grm. 

> 1,844  w»'.  5 ' 


4,059  grm,  *' 

Residuum  in  centenis 
2,836 
3,800 


5,276 


c)  Die  VIII  ejusdem  m.  ciborum  cupiditas  perfecte  rediit. 

Copia  bilis  Partes  solidae  Poudus  spec.  Residuum  iii  cent. 

per  diem  secretae  121,55  grm. 

» noctem  . . 


in  ea 


medium 


medium 


82,87 


3,031 


totius  204,40  grm.  1014,06 

d)  Die  IX  — XII  ejiisd.  m.  canis  iterum  carnem  neque  vero  panem , 
id  quod  semel  ultimo  die  expertus  sum,  fastidivit. 

Residuum  in  ccut. 
2,935 
5,580 

5,064 


Copia  bilis 

per  diem  secretae  100,55  grm. 
» noctem  . . . 41,50  » 


Partes  solidae  in  ea  Pondus  spec. 
2,886  grm.  1013,80 

1015,25 


1,577 


totius  142,05  grm.  4,265  grm.  medium  1014,25 

XVI.  A die  XIII  — XVI  m.  Decembris  caro  et  panis  canis  ad  libi- 
tum. Pondus  animalis  9,05  kilogrm..  . 

Copia  bilis 

per  diem  secretae  IS 7,9  grm. 
» noctem  . . . 98, S » 

256,4  » 


Partes  solidae  in  ea 
4,155  grm. 
2,744  >. 

6,899  grm. 


Pondus  spec.  bilis 
1012,26 
1014,70 

medium  1015,17 


Residuum  in  centenis 
2,600 
2,785 

2,689 


Per  sequentes  tres  dies  bilem  non  collegi. 


XVII.  A die  XIX  — XXIII  ejusdem  m.  quotidie  ei  carnis  1,4  kilogrm. 
data  sunt,  quae  duobus  ultimis  diebus  non  tota  edit.  Bilis  antea  perlu- 
cida, nunc  turbulenta. 

Per  hos  quatuor  dies  copia  bilis  sensim  decrevit,  ut  ex  sequentibus 
numeris  videri  potest. 

Copia  bilis  Partus  solidae  Pondus  spec.  bilis  Residuum  in 

in  ea  centenis 

primo  die  262,4  grm.  7,82  grm. 

secundo  » 174,6  » 

tertio  » 105,9  » 

quarto  » 77,4  » 2,57  » 

XVIII.  A die  XXIII  m.  Decembris  usque  ad  diem  IX  m.  Januarii 
anni  sequentis  canis  pasta  est  carne  et  pane,  singulorum  0,9  kilogrm., 
quae  copia  certe  sufficeret  ad  animal  ejusdem  magnitudinis  ac  nostrum 
perfecte  alendum. 

Per  hoc  temporis  spatium  pondus  bilis  absolutum  quidem  quovis 
die,  exceptis  III  et  IV  d.  m.  Januarii,  quibus  apparatus  emendabatur,  ex- 
aminatum est,  in  ceteris  vero  numeris  definiendis  a regula  hucusque 
servata  saepius  discessum  est. 

Pabulum  remansit  idem,  praeterquam  quod,  a)  postquam  a die 
XXIII  usque  ad  diem  XXVIII  solitam  adipis  copiam  continuerat, 
h)  sequentibus  quinque  diebus  (a  die  XXVIII  m.  Dec.  usque  ad  d.  III 


per  diem  secretae  1012,7 
i>  noctem  . . . 1015,7 

medium  1014,2  2,98 

m.  Jan.)  omni  pingui,  quantum  fieri  potuit  caruit  et  cj  ultimis  quatuor 
diebus  (a  die  V — IX.  m.  Jan.)  eo  quam  maxime  scatuit.  Bilis  secretio 
diebus  a mirum  in  modum  increvit,  a 92, 15  grm.  usque  ad  219,8  grm., 
diebus  h vero  magnopere  decrevit  usque  ad  59,26  grm.,  et  diebus  c iterum 
primum  (semel  ad  ipsa  206,15  grm.)  valde  adaucta,  deinde  autem,  quum 
canis  parum  cibi  appeteret,  et  die  VII  m.  Januarii  pabulum  prorsus 
fastidiret,  iterum  defecit  usque  ad  25,11  grm.. 

Copia  bilis  media  Partes  solidae  in  ea  Residuum  in  centenis 

a)  per  diem  secretae  88,1  grm. 

» noctem  . . . 72,8  » 

totius  160,9  grm.  4,02  grm.  medium  2,5 

b)  per  diem  secretae  69,85  grm. 

» noctem  . . . 58,02  » 

totius  107,85  » 1,94  grm.  » 1,8 

totius  95,80  grm.  1,57  » » 1,64 


Propter  exortam  iterum  in  dorso  ulcerationem  opus  fuit,  ut  appa- 
ratus usque  ad  diem  XXIV  m.  Jan.  removeretur.  Pabulum  quidem 
abundantissimum  hoc  tempore  canis  accepit,  sed  appetitum  maxime 
irregularem  et  modicum  in  universum  ostendit,  quod  utrumque  jam 
ex  initio  mensis  Decembris  multo  magis  quam  prius  potuit  animad- 
verti. Nihilominus  tamen  pondere  increvit,  9 kilogrm.  denuo  assecuta. 

f 

XIX.  A die  XXIV  — XXVII  m.  Januarii  carnis  copiose  praebitae 
vix  majorem  copiam  quam  1,6  kilogrm.  quotidie  voravit. 

Bilis  copia  Pondus  spec.  Residuum  in 

medium  centenis 

primo  die  86,64  grm.  \ 

secundo  » 21,70  » > 1015,7  5,0 

tertio  » 18,58  » ' 


Nonnihil  bilis  hisce  diebus  juxta  capsulam  ventri  angusto  non  bene 
adjacentem  foras  stillasse,  haud  reticeam. 

Primo  mane  diei  XXVIIl  ejusdem  m.  mortuum  animal  extensis 
artubus  in  cubili  invenimus.  Jam  ultimis  suae  vitaediebus  compluria 
adversae  valetudinis  signa  prae  se  tulerat.  Posterior  ventris  pars  hydro- 
pice tumefacta,  sitis  ingens,  ultimo  ante  mortem  die  corpus  debilissi- 
mum fuerat. 

Quum  jam  pluries  observaverim,  canem  nostram  frigus  haud  bene 
perpessam  esse,  facillime  ‘ inalguisse  coeloque  frigido  exorto  ciborum 
cupiditatem  perdidisse,  non  sine  veri  similitudine  conjicere  mihi  videor, 
frigus  initio  novi  anni  inceptum  idtimoque  tempore  maxime  auctum 
permultum  ad  ejus  mortem  contulisse,  imo  fortasse  eam  attulisse. 
Doleo  nunc,  quod  animal,  quod  cum  aliis  canibus  in  stabulo  versari 
solebat,  noctu  in  calefactum  conclave  includi  non  jussi.  Fortasse  multo 
diutius  etiam  vixisset. 

Cadaver  aequavit  pondus  7,51  kilogrm.,  pinguedine  quam  maxime 
caruit.  Sanguinis  copia  exigua,  non  major  quam  75  grm.  in  corde  mag- 
nisque  vasibus  contenta.  Fluidus  eruor  in  vasculum  receptus  postea 
concrevit.  Vesica  urina  (117  grm.)  et  ventriculus  pabulo  impletus.  Hepar 
normali  colore,  laxum,  exsangue,  ponderis  299,5  grm..  Fistulae  canalis 
dimidium  pollicem  pone  aperturam  externam  in  duos  ramos  divisus» 
quorum  alter  tenuior  in  vesicam  felleam , alter  latior  in  ductum  cysticum 
ducebat.  In  illo  loco,  ubi  hic  e ductu  hepatico  exoritur,  utriculum  in 
veni , e limine  ductus  choledochi  dissecti  exortum.  Prope  illi  adjacuit, 
duodeno  adhaerens,  inferior  pars  ductus  choledochi,  nonnisi  tenui  septo 
ab  eo  separata.  Licet  nondum  normalis  bilis  via  restituta  esset,  tamen 
vix  dubitari  potest,  quin  brevi  tempore  iterum  in  duodenum  patefacta 
fuisset.  Lien  parvus,  ponderis  18,2  grm.,  pancreas  magnum  58,3  grm.. 
Glandulae  lymphaticae  in  toto  corpore  tumidae.  In  sanguine  non 
defuerunt  globuli  lymphatici.  In  urina  detexi  materiam  colorantem 
bilis,  non  autem  acidum  choleinum  nec  uricum. 

Quibus  factis  nunc  enarratis  jam  quae  inde  mihi  sequi  videantur 
addere  mihi  liceat. 

A.  Si  quis  bilem  a fistula  profluentem  cum  ea,  quam  canum  vesica 
fellea  continet,  comparat,  inveniet  hanc  ab  illa  majori  aquae  copia  dif- 
ferre. Bilis  e vesica  fellea  complurium  canum  a me  desumta  fuit  pon- 
deris specifici  1040  — 1046,5,  et  in  centenis  ejus  partibus  6,1  — 0,2  partes 
solidae  infuerunt;  uti  vero  supra  notavi,  die  vicesimo  tertio  post  fistu- 
lam positam  fel,  quod  effluebat,  pondus  specificum  1015,4  habuit  et 
5,76  p.  C.  partes  solidas  continuit.  Totum  tempus,  per  quod  animal 
fistulam  tulit,  si  respicis,  a primo  mense  usque  ad  ultimos  dies  uterque 
numerus  sensim  decrevit,  nam  posteriori  tempore  non  amplius  tam 
magni  numeri  quam  antea,  1017,1  scilicet  pro  pondere  specifico  et4,19  pro 
residuo  partium  solidarum  in  centenis  reperti  sunt.  Quam  maxime  me 
offendit  eorum  decrementum,  postquam  natron  carbonicum  cani  dede- 
ram, id  quod  hoc  additamento  detracto  per  duas  etiam  septimanas 
perstitit.  Ab  initio  vero  mensis  Decembris  uterque  numerus  iterum 
major  apparuit,  ita  ut  pristinum  fere  prorsus  adaequaret. 

B.  Fellls  copia  per  viginti  quatuor  horas  formati  et  inprimis  soli- 
darum ejus  partium  maxime  oscillavit,  iisque  etiam  temporibus,  quibus 
uno  eodem([ue  cibo  canis  utebatur;  cujus  rei  causa  praecipue  in  irre- 
gulari animalis  appetitu,  partim  vero  etiam  licet  secundum  minorem 
gradum  in  profluvii  impedimentis  interdum  exortis  constitit. 

Piatio  inter  fellis  solidas  partes  et  aquam  stabilis  non  fuit.  Alio 
loco  accuratius  ostendam,  organicae  quidem,  uti  vocant,  materiae  quan- 
titatem in  centenis  bilis  partibus  maxime  fluctuasse,  salium  vero  ratio- 
nem semper  fere  aequalem  mansisse.  — In  universum  copiam  totius 
residui  e centenis  nostrae  canis  bilis  partibus  effecti  eandem  regulam 
secutam  esse  videmus,  cui  et  in  aliis  secretionibus  copia  solidae  materiae 
subjecta  est,  nam  per  certum  temporis  spatium  inversa  ratione  ac  bilis 
augeri  et  diminui  solebat.  Ab  hac  autem  regula  eam  saepenumero  dis- 
cedere observamus,  si  non  solummodo  illam  bilem  respicim\is,  quae 
formata  est,  dum  canis  eodem  pabulo  utebatur,  sed  si  eam  quoque 

comparamus,  quam  canis  secrevit,  dum  quoad  alimenti  naturam  et 
copiam  diverso  modo  nutriebatur. 

C.  Nunc  quod  ad  effectum  attinet,  quem  cibi  mutatio  singulis  in 
experimentis  habuit,  haec  videntur  ex  iis  concludi  posse : 

1)  Devorati  nutrimenti  copiae  secretionis  copia  respondit,  ita  ut 
hujus  minimam  copiam  illius  maxima  sequeretur.  Quum  animal  per 
aliquot  dies  paululum  modo  accepisset,  nutrimenti  auctio  quam  pro- 
fusissimam bilis  secretionem  effecit,  praecipue  per  primos  post  auctum 
pastum  dies.  Quodsi  nutrimenti  pondus  diminutum  est,  in  diminuta 
bilis  copia  partium  solidarum  in  centenis  majorem  quantitatem  inveni. 
Si  vero  fellis  copia  post  singularem  pabuli  exiguitatem  valde  decrevit, 
etiam  residuum  partium  solidarum  in  centenis  diminui  potuit. 

2)  Totum  spectantes  nos  non  fugit  post  carnis  usum  majorem  bilis 
copiam  a cane  esse  productam  quam  post  pabulum,  quod  aut  in  pane 
solo  aut  in  pane  et  tuberibus  solani  constitit.  Quod  non  ita  intelligen- 
dum  est,  ac  si  secretionis  quantitas,  etsi  canis  hujus  nutrimenti 
permagnam  copiam  devoravit,  numquam  eam,  quae  carne  data  effecta 
est,  aequare  potuerit.  Deinde  dubium  non  est,  post  canem  carne  pastum 
solidarum  fellis  partium  in  centenis,  licet  bilis  quantitate  hoc  pabulo 
valde  adaucta , in  universum  majorem  copiam  inventam  esse  quam  post 
panem  et  tubera  ei  objecta. 

Quum  nutrimenta  variam  contineant  aquae  copiam,  nostrae  com- 
parationi plus  tribuendum  erit,  si  aquae  in  illis  contentae  ratio  habita 
fuerit.  Qua  habita  omnino  manifestum  est,  pro  aequis  carnis  a cane 
devoratae  solidis  partibus  majus  fellis  residuum  esse  productum  quam 
pro  aequis  cibi  e regno  plantarum  orti. 

3)  Largum  adipis  additamentum  cibo  adjunctum  fellis  secretionem 
primis  diebus,  ut  uno  in  experimento  observavimus,  adprime  adauxit. 

4)  Aquae  permagna  copia  cibo  addita  bilis  secretionem  largiorem 
reddidit. 

5)  Datis  majoribus  natri  carbonici  dosibus  valde  ea  praecipue  primo 
usus  facti  tempore  diminuta  est,  et  solidarum  partium  bilis  pondus 
mirum  quantum  decrevit. 

6)  Mercurius  dulcis  secretionem  fellis  auxit,  solidarum  vero  par- 
tium copiam  diminuit. 

7)  Si  canis  febri  laboravit,  fellis  copia  decrevit.  Idem  in  diarrhoea 
semel  accidit. 

D.  Noctu  generatim  fellis  minor  copia  secreta  est  quam  interdiu. 
Quam  regulam  secretio  non  secuta  est,  si  canis  mane  vespereque,  non 
vero  meridie  cibata  fuit,  aut  si  per  diem  insolitam  pastus  molem  devo- 
raverat. 

Si  totum  respicis,  ratio  inter  fellis  interdiu  formati  copiam  et  noc- 
turnam hos  niimeros  exhibut;  S8,57  ; 41,45;  solidarum  vero  partium 
in  illis  contentarum  ratio  hos:  55,9:46,1.  Quod  discrimen  minus 

quam  illud  esse  oportet,  quia  fel  nocturnum  in  centenis  plus  solida- 
rum partium  continuit  quam  diurnum,  id  est  illud  2,94  p.  C.,  hoc 
2,60  p.  C..  Quae  ratio  perfecte  illi  legi  respondet,  quam  supra  (cf.  B.) 
indicavimus. 

Calculos  de  singulis  diei  partibus,  quibus  maxima  fellis  copia  for- 
mata est,  et  de  velocitate,  qua  pabuli  vel  copia  vel  indoles  in  fellis 
secretionem  vim  suam  exercuit,  hic  accuratius  non  relaturus,  solum- 
modo in  universum  memoro,  cibi  mutationem  non  semper  jam  eodem 
die  sive  aucta  sive  diminuta  bilis  copia,  sed  saepe  etiam  noctu  demum 
efficaciam  suam  exhibuisse.  Velocissimum  effectum  animadverti  post 
aquam  copiosissime  cibis  adjunctam,  cujus  rei  exemplum  hic  afferam. 

Die  ■ XXVII  mensis  Octobris  hora  octava  matutina  canis  panis 
0,4'3  kilogrm.  ac  idem  tuberum  pondus  accepit,  cui  aquae  >,55  kilogrrrt. 
addita  erant;  deinde  meridie  idem  pabulum  simul  cum  aquae  1,17 
kilogrm.,  et  vespere  hora  octava  panis  0,47,  tuberum  0,9  et  aquae 
1,17  kilogrm..  Postquam  nocte  antecedente  per  singulam  horam  bilis 
4,4  grm.  secreverat,  mane  per  idem  spatium  7,4,  post  meridiem  7,2, 
noctu  5,7  et  die  sequente  4,5  grm.  formavit.  Quarum  quinque  portio- 
num prima  in  centenis  habuit  5,5  partes , altera  2,15,  tertia  2,54,  quarta 
2,5,  quinta  2,45. 

Finem  his  paginis  impono  inquirendo,  quae  ratio  inter  bilis  et,  de 
quibus  maxime  agitur,  essentialium  ejus  partium  copiam  atque  anima- 
lis pondus  interfuerit. 

Iterum  ac  saepius  bilis  variis  temporibus  a nostra  cane  excretae 
compositionem  examinavi,  proximas,  uti  vocant,  materias,  quas  conti- 
nuit, singulas  separando;  hic  autem  de  ea  bili  solummodo  loquar, 
quam  diebus  XXIII  et  XXIV  mensis  Septembris  (cf.  Nr.  IV,  a)  accepi.  , 
Hisce  duobus  diebus  per  diem  88,6  grm.  et  per  noctem  111,7  grm. 
bilis  efluxerunt  e fistula,  quorum  illa  3,SI6  grm.  et  haec  5,393  grm. 
materiae  solidae  continuerunt.  Itaque  per  viginti  quatuor  horas  200,3  grm. 
bilis  excreta  sunt,  in  quibus  7,111  grm.  materiae  solidae  infuere.  Cujus 
cinerem  ex  utraque  bili  paratum  quum  trutinassem , hosce  numeros  pro 
centenis  fellis  partibus  inveni: 


Bilis  per  diem  secrcla 
materia  organica  2,678 

cillis 1,127 

aijua 96,193 


100,000 


Bilis  per  noctem  secreta 
2,139 
1,069 
96,772 

100,000 


Jam  quum  copiam  bilis  per  diem  et  per  noctem  secretam  cogno- 
verimus, quamnam  per  illos  dies  bilis  mediam  compositionem  habuerit, 
confici  postet.  In  enumerandis  vero  illis  tribus  partibus,  quibus  bilis 
continetur,  non  acquiescam,  sed  simul  addam , quomodo  bilis  resi- 
duum priusquam  combusserim,  porro  tractaverim. 

Spiritum  vini  aquam  invicem  illi  saepius  affundendo  a materia  non 
solubili  solubilem  separavi,  utramque  exsiccatam  trutinavi  et  deinde 
comburendo  cinerem  utriusque  definivi.  Materia,  quam  spiritus  vini 
et  aqua  solverant  et  ignis  consumserat,  praeter  materiam  colorantem 
flavam  nulla  alia  esse  potuit  nisi  acidum  choleinum  solum  vel  choli- 
cum  quoque,  quod  dijudicare  nequeo,  quum  mihi  non  successerit,  ut 
acidi  crystallos  puros  remota  omni  aliena  materia  e bili  nostrae  canis 
formarem.  Materia,  quam  aqua  non  solutam  reliquit,  nec  spiritus 
vini  solvit,  in  acido  choloidino,  muco  et  materia  colorante  viridi  et 

brunea  constitit.  Inter  organicas  bilis  materias  etiam  adipis  oleo  simi- 
lis aliqua  copia  mihi  occurrit.  Materiae  aqua  extractae  cineris  maxima 
pars  sal  culinare  fuit,  praeter  quod  etiam  alkali  carbonicum,  sulphuri- 
cum  et  phosphoricum,  cujus  quidem  minima  tantum  quantitas  fuit, 
inventa  sunt.  Cinis  materiae  ab  aqua  relictae  sales  terreos,  parvam 
salium,  uti  vocant,  alkalinorum  copiam  et  arenae  quoque  aliquam 


partem  continuit. 

Cujus  bilis  hoc  modo  in  varias  partes  dissolutae  media  compositio  fuit: 


materia  in  aqua  solubilis 

materia  in  aqua  non  solubilis 
aqua 


acidum  felleum  1,982 
sales  alkalini  0,987 

mucus  etc.  0,407 

sales  terrei  etc.  0,108 
. 90,516 


100,000 


Ex  siccata  alia  fellis  copia  iisdem  diebus  a cane  secreta  primum 
ope  spiritus  vini  fervidi,  cujus  pondus  specificum  0,87  erat,  partes  solu- 
biles separavi,  e quibus  iterum  ad  siccitatem  reductis  deinde  ope  fervidi 
spiritus  vini,  cujus  p.  sp.  = 0,81,  materiam  bilis  essentialem,  cni  pau- 
lulum solummodo  materiae  colorantis  flavae  admixtum  erat,  extraxi. 
Cujus  materiae  bilis  essentialis  ratio  ad  centenas  bilis  partes  relata,  quum 
natron  cum  acido  felleo  conjunctum  contineret,  paulo  majorem  nume- 
rum quam  quem  modo  pro  hoc  acido  indicavi,  scilicet  2,129  praebuit. 

Omnibus  ex  analysibus  elucet,  canem,  qui  bilis  200  grm.  quotidie 
secrevit,  circiter  4 grm.  acidi  fellei  per  viginti  quatuor  horas  formasse. 
Quum  illius  pondus  perfecte  fere  9 kilogrm.  aequaret,  sequitur  animal 
per  mille  sui  ponderis  partibus  per  viginti  quatuor  horas  22  bilis  partes, 
0,79  partes  solidas  in  hac  contentas  et  0,44  acidi  fellei  partes  genuisse. 

Illo  vero  tempore  canis  carnis  2,53  kilogrm.  quotidie  edit  (quae 
copia  fere  duplo  major  ea  est,  quae  ad  sustinendam  alius  canis  idem 
pondus  habentis  vitam  suffecisset);  quae  quum  circiter  500  grm.  pro- 
teini sic  dicti  comprehendant,  animal  ex  mille  hujus  materiae  partibus 
14,22  bilis  aut  8 acidi  fellei  partes  formavit. 


Jam  vero  ad  ea  transgrediamur,  quae,  ut  haec  scriberem,  occasio- 
nem dederunt.  Priusquam  autem  satisfaciam  huic  officio,  superest  ad- 
huc, ut  referam  de  rerum  nostrarum  mutationibus,  quae  per  annum, 
quo  fasces  academici  mihi  mandati  fuerunt,  acciderunt. 

Ac  primum  quidem  non  unam  jacturam  dolemus.  Praeterquam 
enim  quod  Ferdmnndus  Rohert,  med.  Dr.  et  P.  P.  E.,  vir  experientissimus, 
venia  impetrata  ad  iter  per  Galliam  et  Britanniam  faciendum  per  totius 
hujus  anni  spatium  abfuit,  Rohertus  Guilielmus  Bunsen,  philos.  Dr.  et 
P.  P.  O.,  chemici  instituti  director,  vir  amplissimus  et  laude  ultra  patriae 
fines  celeberrimus,  qui  studia  chemica  in  nostra  universitate  ad  singu- 
lare fastigium  provexerat,  discessit,  ab  iis,  penes  quos  rerum  borussi- 
canim  summum  arbitrium  est,  primum  Halas,  tum,  postquam  renuerat, 
Vratislaviam  vocatus.  Deinde  postquam  vulnus  acceptum  sanari  vix  coep- 
tum, alterum  imminet  detrimentum.  Georgius  Guilielmus  TVetzell,  juris  ii. 
Dr.  et  P.  P.  O.,  vir  consultissimus  et  illustrissimus,  qui  in  hac  literarum 
universitate  primum  privatim  docuit,  tum  extra  ordinem  denique  ordi- 
naria juris  professione  functus  est,  in  eo  versatur,  ut  Piostochium  abeat, 
scholas  prosperrimo  successu  hic  habitas  illic  continuaturus.  — Morte 
praeterea  collegam  nobis  ereptum  lugemus,  febri  nervosa  exstinctum, 
Carolum  Sternherg,  j.  u.  Dr.  et  in  tribunali,  quod  in  hac  urbe  est,  superiori 
causarum  procuratorem,  virum  consultissimum,  Marburgi  natum  die 
XX.  mensis  Julii  MDCCCIX  (filium  posthumum  Joannis  Henrlci  Stern- 
berg,  qui,  quum  summo  patriae  amore  ductus  seditionem  contra 
Franco- Gallos  molitus  esset,  tristissima  morte  mulctatus  est),  qui  inde 
ab  anno  MDCCCXXXVIII  juris  scientiam  privatim  docuit. 

Quae  quamvis  impense  doleamus,  lubenter  gaudio  indulgemus, 
novorum  collegarum  accessione  serenissimi  principis  ac  domini  nostri 
providentia  vocatorum  facta.  Primum  ad  cathedras  diutius  vacuas  duo 
theologiae  professores  accesserunt;  alter  Ernestus  Ranke,  philos.  Dr.,  vir 

summe  reverendus,  hucusque  Buchoviae  apud  Bavaros  ecclesiae  evangeli- 
cae  ministerio  functus,  qui  ordinariam  theologiae  professionem  suscepit, 
alter,  qui  hucusque  apud  nos  theologiam  privatim  docuerat,  Henricm  Liido- 
vicus  Julius  Heppe,  philos.  Dr.  et  theologiae  licent.,  vir  maxime  reverendus, 
cui  professio  extraordinaria  mandata  est.  Praeterea  Paulus  JRoth,  j.  u.  Dr., 
vir  consultissimus,  praeterito  jam  anno  Monachio  ad  nos  vocatus,  sed  hoc 
demum  anno  in  professorum  numerum  receptus,  extra  ordinem  juris 
scientiam  profiteri  incepit.  Eodem  tempore -Leopo/do //se,  philos.  Dr.,  viro 
amplissimo,  literarum  politicarum  professio  ordinaria  tradita  est.  Postea 
Herrnannus  Kolhe , philos.  Dr. , vir  illustrissimus,  qui  jam  antea  in  insti- 
tuto chemico  hujus  academiae  assistentis  officiis  functus  postea  in  Bri- 
tannia et  Brunsvici  chemiae  operam  navavit,  in  Bunsenii  locum  successit. 
Eodem  tempore  Constantinus  Zwenger,  med.  Dr.  et  P.  P.  E.,  vir  experien- 
tissimus,  instituti  pharmaceutico -chemici  recens  conditi  director  nomi- 
natus est.  Tum  uni  versatis  commodis  provisum  est,  quod  Joanni  Fri- 
derico  Lan^Cy  architecto  clarissimo  et  professura  et  aedificationum  acade- 
micarum  cura  mandata  est.  Alhertus  fVigand,  philos.  Dr.,  vir  amplissi- 
mus, hucusque  privatim  docens,  extra  ordinem  botanices  professura 
ornatus  est.  Denique  Georgio  Stephano  Lindenkohl,  philos.  Dr.  et  V.  D.  M., 
viro  reverendo,  qui  e munere  majoris  in  seminario  Philippino  alumni, 
quod  initio  superioris  susceperat,  Messanam  invitatus  est,  ut  sacris 
coetus  evangelici  in  illa  urbe  praeesset,  Guilielmus  Julius  Mangold,  theo- 
logiae cand.,  vir  reverendus,  successor  datus  est.  — Nonnulli  scholas 
privatas  aperuerunt,  alii  postea  id  facturi  sunt,  docendi  licentiam  hoc 
anno  rite  assecuti.  Inter  hos  Henricus  Debus,  philos.  Dr.,  vir  clarissimus, 
qui  chemiam  docuit,  paulo  post  in  Britanniam  se  contulit,  ibi  eidem 
disciplinae  operam  navaturus,  sed  apud  nos  in  posterum  denuo  scholas 
suas  inchoabit.  Ernestus  Zimmermanny  j.  u.  Dr.,  vir  consultissimus,  hucus- 
que superioris,  quod  Marburgi  floret,  tribunalis  judex,  postquam  huic 
muneri  valedixit,  juris  prudentiae  scholas  auspicatus  est.  Guilielmus 
Schell,  philos.  Dr.,  vir  clarissimus,  per  hiemem  instantem  mathesin  pro- 
fiteri incipiet.  Nuperrime  Marcus  Maximilianus  Budinger^  philos.  Dr. , vir 
praenobilissimus,  veniam  historiam  privatim  docendi  impetravit. 

Ita  praeceptorum  numero  aucto  auditorum  numerum  non  auctum 
esse  maxime  dolendum  est,  sed  spem  fovemus  fore,  ut  laetior  in 
posterum  academiae  nostrae  affulgeat  fortuna,  ut  magistrorum  non 
minus  quam  discipulorum  flore  excellat.  Quod  ut  ex  voto  succedat  sub 
ejus,  qui  proximo  anno  moderamen  academiae  suscepturus  est,  auspiciis 
etiam  atque  etiam  optamus.  Proxime  enim  dies  solemnis  instat,  quo 
successor  meus  rite  creatus  et  ab  augustissimo  principe  confirmatus 

vir  illustrissimus  et  amplissimus,  magnificus 

JOSEPHUS  CAROLUS  FRIDERICIJS  RUBINO, 

THILOS.  DR. , PHILOLOGIAE  ET  HISTORIAE  P.  P.  O.  • 

summum  academiae  magistratum  aditurus  est,  quibus  solemnibus  in 
auditorio  majore  instituendis  ut  frequentes  adesse,  me  iliumque  orantes 
audire,  bonaque  vota  concipientibus  favere  velint,  magnificus  et  perillustris 
Academiae  Procancellarius , Professores  omnium  ordinum,  summe  Reverendi, 
Illustres  et  Consultissimi,  Experientissimi , Excellentissimi,  quotquot  praeterea  in 
quocunque  honoris  ac  dignitatis  gradu  constituti  bene  Academiae  cupiunt  et  bonis 
artibus  favent,  cives  denique  Minervae  sacris  operantes  ornatissimi  ac  suavissimi, 
omni  qua  decet  humanitate  atque  observantia  oro  rogoque. 

Marburgi,  die  VI.  m.  Novembris  MDCCCLI.  . . 

